proxectonos/corpus_dominio_legal_administrativo_tmp huggingface dataset:
ORDE do 2 de marzo de 2026 pola que se conceden axudas para financiar os gastos por asistencia a actividades de formación do profesorado non universitario para o ano 2025.
Consellería de Educación, Ciencia, Universidades e Formación Profesional — III. Outras disposicións — 11/03/2026

Pola Orde do 8 de xullo de 2025 (DOG do 18 de xullo) establécense as bases reguladoras do procedemento de concesión de axudas para financiar os gastos por asistencia a actividades de formación do profesorado non universitario para o ano 2025.
O artigo 18 desta orde establece que a resolución de concesión das axudas se publicará no
Diario Oficial de Galicia
e no Portal educativo da Consellería de Educación, Ciencia, Universidades e Formación Profesional, e que por ela se entenderá notificados para todos os efectos os solicitantes, de conformidade co establecido no artigo 45 da Lei 39/2015, do 1 de outubro, reguladora do procedemento administrativo común das administracións públicas.
De acordo co establecido na citada orde, e unha vez vista a proposta da xefa do Servizo de Programas de Formación, do 11 de febreiro de 2026,
Primeiro. Concederlles as axudas nas contías indicadas ás persoas solicitantes que figuran no anexo I desta orde.
Segundo. Denegar as solicitudes que figuran no anexo II e indicar a causa da denegación.
Terceiro. Aceptar as renuncias que figuran no anexo III.
Cuarto. Publicar as desistencias que figuran no anexo IV.
Quinto. Contra esta resolución, que esgota a vía administrativa, as persoas interesadas poderán interpoñer recurso potestativo de reposición, ante a persoa titular da Consellería de Educación, Ciencia, Universidades e Formación Profesional, no prazo dun mes contado a partir do día seguinte ao da publicación desta resolución no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de marzo de 2026
ORDE do 2 de marzo de 2026 pola que se modifica a autorización do centro privado plurilingüe Sagrado Corazón, da Coruña.
Consellería de Educación, Ciencia, Universidades e Formación Profesional — III. Outras disposicións — 11/03/2026

A representante da titularidade do centro privado (CPR) plurilingüe Sagrado Corazón, da Coruña, solicita a autorización dunha unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995, que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CPR plurilingüe Sagrado Corazón para autorizar unha unidade de educación especial, polo que queda o centro configurado como se sinala a seguir:
Denominación: centro privado (CPR) plurilingüe Sagrado Corazón.
Código do centro: 15004526.
Enderezo: r/ María Ana Mogas Fontcuberta, 9.
Código postal: 15008.
Localidade: A Coruña.
Concello: A Coruña.
Provincia: A Coruña.
Titular: Fundación Educativa Franciscanas Ana Mogas.
Composición resultante:
Educación infantil: 9 unidades.
Educación primaria: 18 unidades.
Educación secundaria obrigatoria: 12 unidades.
Bacharelato: 2 unidades da modalidade de Ciencias da Natureza e da Saúde e 2 unidades da modalidade de Humanidades e Ciencias Sociais.
Educación especial: 1 unidade.
Artigo 2.
Inicio da actividade
Para a posta en funcionamento da unidade que se autoriza, o Departamento Territorial da Consellería de Educación, Ciencia, Universidades e Formación Profesional da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 2 de marzo de 2026
ORDE do 2 de marzo de 2026 pola que se modifica a autorización do centro privado plurilingüe Bouza Brey, de Vigo.
Consellería de Educación, Ciencia, Universidades e Formación Profesional — III. Outras disposicións — 11/03/2026

A persoa representante da titularidade do centro privado (CPR) plurilingüe Bouza Brey, de Vigo, solicita a modificación da autorización do CPR e a supresión de dúas (2) unidades de bacharelato da modalidade de Ciencias e tecnoloxía e de dúas (2) da modalidade de Humanidades e Ciencias Sociais.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CPR Plurilingüe Bouza Brey, para suprimir catro (4) unidades de bacharelato, quedando o centro configurado como se sinala a seguir:
Denominación xenérica: centro privado (CPR).
Denominación específica: Bouza Brey.
Código do centro: 36024057.
Enderezo: rúa Baixada a San Xoán, 167.
Código postal: 36206.
Localidade: Vigo.
Concello: Vigo.
Provincia: Pontevedra.
Titular: Cooperativa Bouza Brey.
Composición resultante:
• 3 unidades de educación infantil.
• 6 unidades de educación primaria.
• 4 unidades de educación secundaria obrigatoria.
• 1 unidade de educación especial.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 2 de marzo de 2026
DECRETO 16/2026, do 4 de marzo, polo que se dispón o nomeamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 11/03/2026

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do seu regulamento de réxime interno, e de acordo coa proposta efectuada pola Unión Xeral de Traballadoras e Traballadores de Galicia, UXT-Galicia, o 25 de febreiro de 2026,
Nomear membro suplente do Consello Económico e Social de Galicia, en representación da Unión Xeral de Traballadoras e Traballadores de Galicia, UXT-Galicia, a Ana María Pereiro Mourelo.
Santiago de Compostela, catro de marzo de dous mil vinte e seis
RESOLUCIÓN do 3 de marzo de 2026, da Dirección Xeral de Traballo Autónomo e Economía Social, pola que se fai pública a listaxe das entidades cooperativas e asociacións de cooperativas que cumpriron coa obriga do depósito de contas anuais e consolidadas correspondentes ao exercicio económico 2024.
Consellería de Emprego, Comercio e Emigración — III. Outras disposicións — 11/03/2026

En cumprimento do disposto no artigo 97 do Decreto 430/2001, do 18 de decembro, polo que se aproba o Regulamento do Rexistro de Cooperativas (DOG núm. 31, do 12 de febreiro de 2002), faise público que esta dirección xeral resolveu publicar a listaxe das entidades cooperativas e asociacións de cooperativas que cumpriron coa obriga do depósito de contas anuais e consolidadas correspondentes ao exercicio económico 2024.
Santiago de Compostela, 3 de marzo de 2026
DECRETO 15/2026, do 4 de marzo, polo que se dispón o cesamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 11/03/2026

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia, e no artigo 9.e) do seu regulamento de réxime interno, e de acordo coa proposta efectuada pola Unión Xeral de Traballadoras e Traballadores de Galicia, UXT-Galicia, o 25 de febreiro de 2026,
Que cese como membro suplente do Consello Económico e Social de Galicia, en representación da Unión Xeral de Traballadoras e Traballadores de Galicia, UXT-Galicia, Olga Crespo Sánchez.
Santiago de Compostela, catro de marzo de dous mil vinte e seis
RESOLUCIÓN do 24 de febreiro de 2026 pola que se dá publicidade da encomenda de xestión das consellerías da Xunta de Galicia a favor da Consellería de Sanidade, para a colaboración nun programa de inspección e control da incapacidade temporal do persoal empregado público da Comunidade Autónoma de Galicia incluído no réxime do mutualismo administrativo (Muface/Mugeju).
Consellería de Sanidade — III. Outras disposicións — 10/03/2026

De conformidade co previsto no artigo 8 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade da seguinte encomenda coas seguintes características:
– Acordo do 24 de febreiro de 2026 de encomenda de xestión das consellerías da Xunta de Galicia a favor da Consellería de Sanidade, para a colaboración nun programa de inspección e control da incapacidade temporal do persoal empregado público da Comunidade Autónoma de Galicia incluído no réxime do mutualismo administrativo (Muface/Mugeju).
– Actividade: para acadar unha maior eficiencia na racionalización da incapacidade temporal, desenvolverase un programa especial de inspección e control dela por parte dos servizos de Inspección de Servizos Sanitarios da Consellería de Sanidade, que implicará a colaboración necesaria entre as unidades de xestión do persoal de cada consellería e as unidades de inspección e control de saúde laboral dos departamentos territoriais da Consellería de Sanidade.
– Natureza e alcance das funcións encomendadas: ten natureza de encomenda intrasubxectiva, segundo o disposto no artigo 8 da Lei 16/2010, do 17 de decembro.
– Financiamento: a realización das actividades necesarias para a execución desta encomenda efectuase sen contraprestación.
– Prazo de vixencia: a encomenda producirá efectos a partir do mesmo día da súa sinatura e manterá a súa vixencia por 4 anos, e poderá ser prorrogada por períodos anuais mediante acordo expreso das partes. Non obstante, dará soporte ás accións que, en relación co seu obxecto, se desenvolvan desde o 1 de xaneiro de 2026.
Santiago de Compostela, 24 de febreiro de 2026
CORRECCIÓN DE ERROS. Orde do 13 de febreiro de 2026 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control (códigos de procedemento MR250A, MR239G, MR239K, MR239O, MR239Q, MR240D, MR241C e MR241D).
Consellería do Medio Rural — III. Outras disposicións — 05/03/2026

Advertido erro na dita orde, publicada no
Diario Oficial de Galicia
núm. 34, do 20 de febreiro de 2026, cómpre facer a oportuna corrección:
Na páxina 14230, artigo 10, número 3, onde di: «As entidades de asesoramento inscritas no Rexistro de Entidades con Servizos de Asesoramento ou Xestión de Galicia (Resaxega) con data do 1 de xaneiro de 2026.», debe dicir: «As entidades de asesoramento inscritas no Rexistro de Entidades con Servizos de Asesoramento ou Xestión de Galicia (Resaxega) con data do 31 de xaneiro de 2026.».
RESOLUCIÓN do 24 de febreiro de 2026, da Dirección Xeral de Formación e Cualificación para o Emprego, pola que se publican as subvencións concedidas ao abeiro do disposto na Orde do 16 de xullo de 2025 pola que se establecen as bases reguladoras para a concesión de subvencións para a posta en práctica de programas integrados de emprego de Galicia e se convocan para o ano 2025 (código de procedemento TR332A).
Consellería de Emprego, Comercio e Emigración — III. Outras disposicións — 04/03/2026

A Lei 9/2007, do 13 de xuño, de subvencións de Galicia (DOG núm. 121, do 25 de xuño), dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, o beneficiario, a contía concedida e a finalidade ou finalidades da subvención.
O artigo 10.10 da Orde desta consellería do 16 de xullo de 2025 (DOG núm. 136, do 17 de xullo) pola que se establecen as bases reguladoras para a concesión de subvencións para a posta en práctica de programas integrados de emprego de Galicia e se convocan para o ano 2025 (código de procedemento TR332A) establece que as subvencións concedidas ao abeiro desta orde se publicarán, con expresión da entidade beneficiaria, contía e finalidade, no
Diario Oficial de Galicia
, na páxina web oficial da Consellería de Emprego, Comercio e Emigración e nos rexistros de subvencións, de acordo co disposto na Lei 38/2003, do 17 de novembro; na Lei 1/2016, do 18 de xaneiro, de transparencia e bo goberno; no Decreto 132/2006, do 27 de xullo; na Lei 9/2007, do 13 de xuño, e no Real decreto 130/2019, do 8 de marzo.
A convocatoria ten como finalidade establecer as bases reguladoras e a convocatoria pública das axudas e subvencións do ano 2025 para o financiamento de programas de emprego dirixidos á mellora da ocupabilidade e á inserción laboral das persoas traballadoras en situación de desemprego, mediante a posta en marcha de programas integrados de emprego con intermediación laboral no ámbito da Comunidade Autónoma de Galicia e durante un período de doce (12) meses.
O financiamento das axudas prevista na orde de convocatoria efectuouse con cargo aos créditos das aplicacións 14.03.322A.460.3 e 14.03.322A.481.3 (código de proxecto 2014 00583). As aplicacións mencionadas están financiadas polos orzamentos xerais da Comunidade Autónoma de Galicia e por fondos finalistas transferidos polo Servizo Público de Emprego Estatal.
Poderán ser entidades beneficiarias os concellos, as mancomunidades de concellos ou as entidades públicas dependentes ou vinculadas a un concello, cuxa titularidade corresponda integramente a este, e as entidades con personalidade xurídica propia e sen ánimo de lucro, que inclúan nos seus estatutos, como un dos seus fins ou obxecto social, o acompañamento a persoas desempregadas ou a inserción no mercado laboral.
A relación de subvencións concedidas a entidades beneficiarias destas, ordenadas por código de expediente, publícase como anexo desta resolución.
Santiago de Compostela, 24 de febreiro de 2026
RESOLUCIÓN do 25 de febreiro de 2026, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 23 de maio de 2024 pola que se establecen as bases reguladoras das axudas do Bono remuda para o fomento da remuda xeracional de negocios, e se convocan para o ano 2024 (código de procedemento TR353D).
Consellería de Emprego, Comercio e Emigración — III. Outras disposicións — 05/03/2026

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, a finalidade da subvención, o beneficiario e a cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 44.04.322C.472.0 da Orde do 23 de maio de 2024 pola que se establecen as bases reguladoras das axudas do Bono remuda para o fomento da remuda xeracional de negocios, e se convocan para o ano 2024 (código de procedemento TR353D).
Santiago de Compostela, 25 de febreiro de 2026
ORDE do 23 de febreiro de 2026 pola que se dá de baixa no Rexistro de Escolas de Música e Danza desta comunidade autónoma, por cesamento de actividades, a Escola de Música Municipal do Barrido, de Paradela.
Consellería de Educación, Ciencia, Universidades e Formación Profesional — III. Outras disposicións — 04/03/2026

Mediante a Orde do 27 de setembro de 1996 (DOG do 7 de novembro) autorízase a inclusión no Rexistro de Escolas de Música e Danza desta comunidade autónoma da Escola de Música Municipal do Barrido, do concello de Paradela (Lugo), de conformidade coa Orde do 11 de marzo de 1993 (DOG do 22 de abril) que regula as condicións de creación e funcionamento das escolas de música e danza da Comunidade Autónoma de Galicia.
O Concello de Paradela comunica o cesamento da actividade do centro e solicita a súa baixa no Rexistro de Escolas de Música e Danza da Comunidade Autónoma de Galicia, polo que, por proposta da Dirección Xeral de Centros e Recursos Humanos,
Artigo único.
Baixa no Rexistro
Dar de baixa no Rexistro de Escolas de Música e Danza da Comunidade Autónoma de Galicia a Escola de Música Municipal do Barrido, do concello de Paradela (Lugo), código do centro 27016601.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia,
segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 23 de febreiro de 2026
RESOLUCIÓN do 25 de febreiro de 2026, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 2 de xaneiro de 2024 pola que se establecen as bases reguladoras que rexerán as axudas para a conciliación da persoa traballadora autónoma, e se convocan para o ano 2024 (código de procedemento TR341R).
Consellería de Emprego, Comercio e Emigración — III. Outras disposicións — 05/03/2026

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, o beneficiario e a cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no Diario Oficial de Galicia das subvencións concedidas con cargo á aplicación orzamentaria 13.30.322C.470.6, da Orde do 2 de xaneiro de 2024 pola que se establecen as bases reguladoras que rexerán as axudas para a conciliación da persoa traballadora autónoma, e se convocan para o ano 2024 (código de procedemento TR341R).
Santiago de Compostela, 25 de febreiro de 2026
RESOLUCIÓN do 25 de febreiro de 2026, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 28 de decembro de 2023 pola que se establecen as bases reguladoras do programa Nova Oportunidade das persoas traballadoras autónomas, e se convocan para o ano 2024 (código de procedemento TR790A).
Consellería de Emprego, Comercio e Emigración — III. Outras disposicións — 05/03/2026

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, o beneficiario e a cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no Diario Oficial de Galicia das subvencións concedidas con cargo á aplicación orzamentaria 13.30.322C.470.6, da Orde do 28 de decembro de 2023 pola que se establecen as bases reguladoras do programa Nova Oportunidade das persoas traballadoras autónomas, e se procede á súa convocatoria para o ano 2024 (código de procedemento TR790A).
Santiago de Compostela, 25 de febreiro de 2026
RESOLUCIÓN do 25 de febreiro de 2026, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 2 de xaneiro de 2024 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas e a contratación de persoal de apoio, e se convocan para o ano 2024 (código de procedemento TR358A).
Consellería de Emprego, Comercio e Emigración — III. Outras disposicións — 05/03/2026

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, o beneficiario e a cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 13.30.322C.481.3 da Orde do 2 de xaneiro de 2024 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas e a contratación de persoal de apoio, e se convocan para o ano 2024 (código de procedemento TR358A).
Santiago de Compostela, 25 de febreiro de 2026
CORRECCIÓN DE ERROS. Resolución do 16 de decembro de 2025 pola que se establecen as bases reguladoras, en réxime de concorrencia competitiva, das subvencións para a produción e coprodución de proxectos audiovisuais galegos, e se convocan para o ano 2026 (código de procedemento CT207A).
Axencia Galega das Industrias Culturais — III. Outras disposicións — 06/03/2026

Advertidos erros na citada resolución, publicada no
Diario Oficial de Galicia
número 18, do mércores 28 de xaneiro de 2026, procede facer as oportunas correccións:
Na páxina 7969, no cadro do artigo 3.5, onde di:
Debe dicir:
Na páxina 8006, no artigo 19.4, onde di:
«A Presidencia do Consello Reitor da Agadic, por delegación do Consello Reitor (disposición adicional do acordo do 24 de xullo do 2012 (DOG 164, do 29 de agosto) deberá ditar resolución expresa, no prazo de 15 días desde a data de elevación da proposta de resolución, e no prazo de cinco meses contados desde o día seguinte ao da publicación das bases reguladoras e convocatoria no
Diario Oficial de Galicia
».
Debe dicir:
«A Presidencia do Consello Reitor da Agadic, por delegación do Consello Reitor (disposición adicional do Acordo do 24 de xullo do 2012; DOG núm. 164, do 29 de agosto), deberá ditar resolución expresa no prazo de 15 días desde a data de elevación da proposta de resolución, e no prazo de 5 meses contados desde o remate do prazo de presentación de solicitudes».
CORRECCIÓN DE ERROS. Resolución do 10 de febreiro de 2026 pola que se aproban as bases reguladoras para a concesión de subvencións aos concellos e ás entidades locais menores, en réxime de concorrencia non competitiva, destinadas ao financiamento de auditorías das redes de saneamento para a detección de infiltración, e se convocan para o ano 2026 (código de procedemento AU301D).
Augas de Galicia — III. Outras disposicións — 06/03/2026

Advertido un erro na dita resolución, publicada no
Diario Oficial de Galicia
número 37, do 25 de febreiro de 2026, é necesario facer a seguinte corrección:
Substituír os anexos I e II polos seguintes:
RESOLUCIÓN do 3 de marzo de 2026 pola que se ordena a publicación do Acordo do Consello da Xunta de Galicia do 2 de marzo de 2026 polo que se aproba a modificación da relación de postos de traballo da Axencia Galega da Calidade Alimentaria.
Consellería de Facenda e Administración Pública — III. Outras disposicións — 12/03/2026

A aprobación da modificación da relación de postos de traballo da Axencia Galega da Calidade Alimentaria xustifícase polas razóns indicadas no punto primeiro do acordo.
En consecuencia, consultadas as organizacións sindicais presentes na Mesa de Negociación da Comunidade Autónoma de Galicia e a Comisión de Persoal, o Consello da Xunta de Galicia, na súa reunión do 2 de marzo de 2026, adoptou o seguinte
Primeiro. Aprobar a modificación da relación de postos de traballo da Axencia Galega da Calidade Alimentaria nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 2 de marzo de 2026, relativo á aprobación da modificación da relación de postos de traballo da Axencia Galega da Calidade Alimentaria, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 3 de marzo de 2026
RESOLUCIÓN do 3 de marzo de 2026 pola que se ordena a publicación do Acordo do Consello da Xunta de Galicia do 2 de marzo de 2026 polo que se aproba a relación de postos de traballo da Consellería de Cultura, Lingua e Xuventude.
Consellería de Facenda e Administración Pública — III. Outras disposicións — 12/03/2026

O Decreto 42/2024, do 14 de abril, estableceu a estrutura orgánica da Xunta de Galicia e creou a Consellería de Cultura, Lingua e Xuventude. Posteriormente, esa estrutura desenvolveuse polo Decreto 49/2024, do 22 de abril, polo que se fixou a estrutura orgánica das consellerías da Xunta de Galicia, na cal se determinou o nivel organizativo de órganos superiores e dirección e as diversas entidades do sector público adscritas a estas.
Con esta nova estrutura produciuse unha reestruturación de competencias, funcións e órganos da anterior Consellería de Cultura, Educación, Formación Profesional e Universidades establecida no anterior Decreto 59/2023, do 14 de xuño, polo que se estableceu a estrutura orgánica da Xunta de Galicia.
Dito o anterior, a presente relación de postos de traballo da nova Consellería de Cultura, Lingua e Xuventude contén non só unha adecuación aos cambios introducidos na estrutura orgánica establecida no Decreto 146/2024, do 20 de maio, polo que se estableceu a estrutura orgánica da Consellería de Cultura, Lingua e Xuventude, senón que tamén contén unha recodificación na súa totalidade de postos existentes cuxas características e clasificacións foron xustificadas e aprobadas, no seu momento, por anteriores Consellos da Xunta.
En consecuencia, consultadas as organizacións sindicais presentes na Mesa de Negociación da Comunidade Autónoma de Galicia e a Comisión de Persoal, o Consello da Xunta de Galicia, na súa reunión do 2 de marzo de 2026, adoptou o seguinte
Primeiro. Aprobar a relación de postos de traballo da Consellería de Cultura, Lingua e Xuventude nos termos que se sinalan no anexo a este acordo.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 2 de marzo de 2026, relativo á aprobación da relación de postos de traballo da Consellería de Cultura, Lingua e Xuventude, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 3 de marzo de 2026
ORDE do 3 de marzo de 2026 pola que se dá de baixa no Rexistro de Escolas de Música e Danza desta comunidade autónoma, por cesamento de actividades, a Escola de Música Municipal de Agolada (Pontevedra).
Consellería de Educación, Ciencia, Universidades e Formación Profesional — III. Outras disposicións — 13/03/2026

Mediante a Orde do 26 de outubro de 1998 (DOG do 16 de novembro) autorízase a inclusión da Escola de Música Municipal de Agolada no Rexistro de Escolas de Música e Danza desta comunidade autónoma, de conformidade coa Orde do 11 de marzo de 1993 (DOG do 22 de abril) que regula as condicións de creación e funcionamento das escolas de música e danza da Comunidade Autónoma de Galicia.
O Concello de Agolada solicita a súa baixa no Rexistro de Escolas de Música e Danza da Comunidade Autónoma de Galicia, polo que por proposta da Dirección Xeral de Centros e Recursos Humanos,
Artigo único.
Baixa no rexistro
Dar de baixa no Rexistro de Escolas de Música e Danza da Comunidade Autónoma de Galicia a Escola de Música Municipal de Agolada, código do centro 36020398.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 3 de marzo de 2026
RESOLUCIÓN do 6 de marzo de 2026, da Dirección Xeral de Patrimonio Cultural, pola que se inscribe a Asociación Soavila Rural no Rexistro de Entidades de Promoción do Camiño de Santiago (código de procedemento CT128A).
Consellería de Cultura, Lingua e Xuventude — III. Outras disposicións — 16/03/2026

A Asociación Soavila Rural presentou unha solicitude de inscrición no Rexistro de Entidades de Promoción do Camiño de Santiago o día 21 de febreiro de 2026.
A solicitude foi presentada segundo o modelo que figura como anexo I do Decreto 45/2001, do 1 de febreiro, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito:
É de aplicación especificamente ao procedemento a seguinte normativa:
– Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
– Decreto 49/2024, do 22 de abril, polo que se fixa a estrutura orgánica da Xunta de Galicia.
– Decreto 146/2024, do 20 de maio, polo que se establece a estrutura orgánica da Consellería de Cultura, Lingua e Xuventude.
O artigo 23 do Decreto 45/2001, regula que «para a súa inscrición no rexistro, as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste».
O xefe do Servizo de Protección e Fomento da Dirección Xeral do Patrimonio Cultural emite un informe o día 4 de marzo de 2026 sobre a solicitude en que se constata que a Asociación Soavila Rural persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro.
De acordo co indicado,
Que a Asociación Soavila Rural sexa inscrita no Rexistro de Entidades de Promoción do Camiño de Santiago co número 242.
Contra esta resolución, que non pon fin á vía administrativa, poderase interpoñer recurso de alzada ante esta Consellería de Cultura, Lingua e Xuventude no prazo dun mes, de conformidade co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 6 de marzo de 2026
ORDE do 10 de marzo de 2026 pola que se modifica a autorización do centro privado plurilingüe Miraflores, do Pereiro de Aguiar (Ourense).
Consellería de Educación, Ciencia, Universidades e Formación Profesional — III. Outras disposicións — 18/03/2026

A persoa representante da titularidade do centro privado (CPR), plurilingüe Miraflores, do Pereiro de Aguiar (Ourense), solicita a autorización dunha unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CPR plurilingüe Miraflores, para autorizar 1 unidade de educación especial; o centro queda configurado como se sinala a seguir:
Denominación: centro privado (CPR) Miraflores.
Código do centro: 32020720.
Enderezo: urbanización Monterrey, rúa 1.
Código postal: 32710.
Localidade: O Pereiro de Aguiar.
Concello: O Pereiro de Aguiar.
Provincia: Ourense.
Titular: Trinidad Carrera A.C.
Composición resultante:
Educación infantil: 6 unidades.
Educación primaria: 6 unidades.
Educación secundaria obrigatoria: 4 unidades.
Bacharelato: 2 unidades da modalidade de Ciencias e Tecnoloxía, 2 unidades da modalidade de Humanidades e Ciencias Sociais e 2 unidades da modalidade de Arte (Vía de Artes Plásticas, Imaxe e Deseño).
Educación especial: 1 unidade.
Artigo 2.
Inicio da actividade
Para a posta en funcionamento da unidade que se autoriza, o Departamento Territorial da Consellería de Educación, Ciencia, Universidades e Formación Profesional de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 10 de marzo de 2026
ORDE do 10 de marzo de 2026 pola que se modifica a autorización do Centro Privado Plurilingüe Santa María, de Ourense.
Consellería de Educación, Ciencia, Universidades e Formación Profesional — III. Outras disposicións — 18/03/2026

O representante da titularidade do Centro Privado (CPR) Plurilingüe Santa María, de Ourense, solicita a autorización dunha unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Modificar a autorización do CPR Plurilingüe Santa María, para autorizar 1 unidade de educación especial, quedando o centro configurado como se sinala a seguir:
Denominación: centro privado (CPR) Santa María.
Código do centro: 32008604.
Enderezo: rúa Bedoya, 9.
Código postal: 32004.
Localidade: Ourense.
Concello: Ourense.
Provincia: Ourense.
Titular: Fundación Maristas Compostela.
Composición resultante:
Educación infantil: 9 unidades.
Educación primaria: 18 unidades.
Educación secundaria obrigatoria: 12 unidades.
Bacharelato: 8 unidades das modalidades de Ciencias da natureza e da saúde, Humanidades e ciencias sociais e Tecnoloxía.
Educación especial: 2 unidades.
Artigo 2. Inicio da actividade
Para a posta en funcionamento da unidade que se autoriza, o Departamento Territorial da Consellería de Educación, Ciencia, Universidades e Formación Profesional de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 10 de marzo de 2026
EXTRACTO da Orde do 10 de marzo de 2026 pola que se establecen as bases reguladoras e a convocatoria de subvencións para o ano 2026, en réxime de concorrencia competitiva, dentro do Plan específico de acción comunitaria destinado a asociacións veciñais, confederacións, federacións ou unións de asociacións de veciños, comunidades de usuarios de augas e asociacións de mulleres rurais de Galicia (código de procedemento PR487A).
Consellería de Presidencia, Xustiza e Deportes — III. Outras disposicións — 18/03/2026

BDNS (Identif.): 892968.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/892968
Primeiro.
Beneficiarias
Poderán ser beneficiarias das subvencións convocadas as asociacións de veciños, confederacións, federacións ou unións de asociacións de veciños de Galicia, comunidades de usuarios de augas debidamente inscritas no Rexistro público correspondente e asociacións de mulleres rurais de Galicia.
Segundo.
Obxecto
Poderán ser obxecto de subvención os gastos ocasionados como consecuencia de obras realizadas en inmobles de titularidade da entidade solicitante ou sobre os cales teña un dereito de uso por convenio ou por calquera outro título, así como a adquisición de equipamentos necesarios para o seu funcionamento, todos eles orientados ao cumprimento dos fins da entidade e o seu funcionamento ordinario, e as obras nas traídas de auga comunitarias.
Terceiro.
Bases reguladoras
Orde do 10 de marzo de 2026 pola que se establecen as bases reguladoras e a convocatoria de subvencións para o ano 2026, en réxime de concorrencia competitiva, dentro do Plan específico de acción comunitaria destinado a asociacións veciñais, confederacións, federacións ou unións de asociacións de veciños, comunidades de usuarios de augas e asociacións de mulleres rurais de Galicia (código de procedemento PR487A).
Cuarto.
Importe
Para a concesión destas axudas destínase crédito por un importe total de tres millóns de euros (3.000.000,00 €), coa seguinte distribución inicial por liña de subvención:
Quinto.
Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación da orde no
Diario Oficial de Galicia
.
Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao de publicación, entenderase que o prazo expira o último día do mes.
Santiago de Compostela, 10 de marzo de 2026
ORDE do 12 de marzo de 2026 pola que se dispón a renovación dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 20/03/2026

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Federación Comarcal de Empresarios de Arousa-FECA,
A renovación de José Luis Vilanova García como vogal representante das organizacións empresariais no Consello de Administración da Autoridade Portuaria de Vilagarcía de Arousa.
Santiago de Compostela, 12 de marzo de 2026
ORDE do 10 de marzo de 2026 pola que se modifica a autorización do CPR Luis Vives, de Pontedeume (A Coruña).
Consellería de Educación, Ciencia, Universidades e Formación Profesional — III. Outras disposicións — 20/03/2026

A sociedade cooperativa galega titular do centro privado (CPR) Luis Vives, de Pontedeume, denominada Colegio Luis Vives de Pontedeume, Sociedad Cooperativa Gallega, transfórmase en sociedade de responsabilidade limitada coa denominación de Colegio LV Pontedeume, S.L., conforme consta na escritura pública notarial do 5 de setembro de 2025.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Modificar a autorización do CPR Luis Vives, de Pontedeume, pola transformación da súa titularidade en sociedade de responsabilidade limitada denominada Colegio LV Pontedeume, S.L.
A modificación da titularidade non afectará o réxime de funcionamento do centro.
Artigo 2. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 10 de marzo de 2026